Redadeg 2010 , redek a - gevret evit adreiñ krog d ' ar Vretoned en o yezh hag evit adreiñ fiziañs dezho en amzer da zont ar brezhoneg . Evit adperc ' hennañ hor yezh emañ ar bazenn gentañ gant ar brezhoneg er gêr . Sevel bugale e brezhoneg en 21vet kantved ! Ur mell dae , ur merk a fiziañs en hon amzer da zont ! Un dispac ' h hiniennel hag a - stroll evit ma c ' hello bugale Vreizh lavarout ez int brezhonegerien a - vihanik , o deus desket brezhoneg war varlenn o mamm , o deus sunet laezh ar yezh war oaled an tiegezh , ez eus lorc ' h enno gant o sevenadur . . .